సిఐఐ ఎక్స్కాన్ ప్రతినిధి భరతన్విశాఖపట్నం (ఆంధ్రజ్యోతి): ఆంధ్రప్రదేశ్కు రాబోయే ఐదేళ్లలో మౌలిక వసతుల రంగంలో లక్ష కోట్ల రూపాయలు పెట్టుబడులు వస్తాయని భారతీయ పరిశ్రమల సమాఖ్య ఎక్స్కాన్ ప్రతినిధి టిఆర్ భరతన్ పేర్కొన్నారు. నిర్మాణ రంగంలో అధునాత న సాంకేతిక పరిజ్ఞానం, నూతన పరికరాల ప్రదర్శనను డిసెంబరు 12 నుంచి 16 వరకు బెంగళూరులో నిర్వహిస్తున్న నేపథ్యంలో విశాఖపట్నంలో గురువారం రోడ్ షో నిర్వహించారు. దీనికి హాజరైన ఆయన విలేఖరులతో మాట్లాడుతూ, కొత్త రాష్ట్రం ఆంధ్రప్రదేశ్లో రాజధాని అమరావతి పనులు మొదలు కాబోతున్నాయని, రహదారులు, వంతెనలు, వివిధ ప్రాజెక్టులు వస్తాయని, వీటి కోసం లక్ష కోట్ల పెట్టుబడులు పెట్టేందుకు పారిశ్రామికవేత్తలు సిద్ధంగా వున్నారన్నారు. దేశంలో పెద్దనోట్ల రద్దు, జిఎస్టిఅమలు తరువాత జిడిపి గణనీయంగా పడిపోయిందని, అయితే అదే సమయంలో నిర్మాణ రంగం మాత్రం అభివృద్ధిని సాధిస్తోందని విశ్లేషించారు. గతంతో పోల్చుకుంటే ఇప్పుడు 20 నుంచి 25 శాతం అభివృద్ధి నమోదైందన్నారు. గృహ నిర్మాణ రంగంలో ధనికుల కోసం నిర్మించే ప్రాజెక్టులను పూర్తిగా పక్కనపెట్టి, మధ్య తరగ తి ప్రజలకు అవసరమైన అఫర్డబుల్ హౌసింగ్పైనే అన్ని కంపెనీలు పెట్టుబడులు పెడుతున్నాయన్నారు. నెలవారీ జీతాలు తీసుకునే ఉద్యోగులకు బ్యాంకులు వెంటనే గృహరుణాలు మంజూరు చేస్తున్నాయని, దాంతో రియల్ ఎస్టేట్ వ్యాపారులు అందుకు అనుగుణంగా ప్రాజెక్టులను పెద్దఎత్తున చేపడుతున్నారన్నారు. ఎక్స్కాన్ కన్వీనర్ శక్తికుమార్ మాట్లాడుతూ, నాలుగు రోజులు జరిగే ప్రదర్శనకు 40 వేల మంది హాజరవుతారని అంచనా వేస్తున్నామన్నారు. ఇక్కడ భారీ భవంతుల నిర్మాణానికి అవసరమైన యంత్ర సామగ్రి మొత్తం ప్రదర్శిస్తారన్నారు. పెద్దనోట్ల రద్దు, రెరా చట్టం అమలవుతున్న నేపథ్యంలో వినియోగదారులకు మంచి సేవలు అందించే బిల్డర్లే మిగులుతారని, చిన్నచితకా కనుమరుగైపోతారన్నారు. పెద్దనోట్ల రద్దు తరువాత నిర్మాణ రంగంలో ఎక్స్కవేటర్ల అమ్మకాలు రెట్టింపు అయ్యాయని, వ్యాపారం బాగా జరుగుతోందని విశ్లేషించారు.
cii excon pratinidhi bharatanvisakhapatnam (aandhrajyoti): aandhrapradeshku raboye aidellalo moulika vasatula rangamlo laksha kotla roopaayalu pettubadulu vastaayani bhaarateeya parisramala samakhya excon pratinidhi tr bharatan perkonnaru. nirmaana rangamlo adhunaata na saanketika parignaanam, noothana parikaraala pradarsananu disembaru 12 nunchi 16 varaku bengalurulo nirvahistunna nepathyamlo visaakhapatnamlo guruvaram rod sho nirvahinchaaru. deeniki haajaraina aayana vilekharulatho maatlaadutuu, kotta rashtram aandhrapradeshlo rajadhani amaravati panulu modalu kaabotunnaayani, rahadaarulu, vantenalu, vividha praajektulu vastaayani, veeti kosam laksha kotla pettubadulu pettenduku paarisraamikavettalu siddamgaa vunnaarannaaru. desamlo peddanotla raddu, jstiamalu taruvaata jidipi gananeeyamgaa padipoyindani, ayithe adhe samayamlo nirmaana rangam maatram abhivruddhini saadhistondani vislaeshimchaaru. gatamto polchukunte ippudu 20 nunchi 25 saatam abhivruddhi namodaindannaru. gruha nirmaana rangamlo dhanikula kosam nirminche praajektulanu puurtigaa pakkanapetti, madhya taraga thi prajalaku avasaramaina afurdable housingpyne anni companylu pettubadulu pedutunnaayannaaru. nelavari jeetaalu teesukune udyogulaku byaankulu ventane gruharunaalu manjuru chestunnayani, daamto riyal estate vyaapaarulu anduku anugunamgaa praajektulanu peddaettuna chepadutunnarannaru. excon conveaner saktikumar maatlaadutuu, naalugu rojulu jarige pradarsanaku 40 vela mandi haajaravutaarani anchana vestunnamannaru. ikkada bhari bhavantula nirmaanaaniki avasaramaina yantra samagri mottam pradarsistaarannaaru. peddanotla raddu, rera chattam amalavutunna nepathyamlo viniyogadaarulaku manchi sevalu andinche bilderley migulutaarani, chinnachitakaa kanumarugaipotarannaru. peddanotla raddu taruvaata nirmaana rangamlo excovatorla ammakaalu rettimpu ayyayani, vyaparam baga jarugutondani vislaeshimchaaru.